 Prince Philip: Ìsìn ìrántí wáyé fún Duke ti Edinburgh níjọ Canterbury Cathedral Bísọọbù Canterbury Justin Welby, ni wọn ni ó ṣeeṣe ko ṣètò ìsìnkú lọjọ sátide tó n bọ. Aṣojú ìjọba ilẹ gẹẹsì nígbà kán rí Sir John Mayor, tó jẹ ọrẹ Duke ní òun ni ìgbágbọ pé àwọn ènìyàn yóò gba ọbabinrin láàyè láti ṣọfọ. Nínú ìfọrọwánilẹnuwò pẹlú Andrew Marr , ó sàlàyé pé jíjẹ olórí ìlú jẹ ipo àdáwà fúnra rẹ, Duke tó tún jẹ aláfọrọlọ rẹ ló tún wá lọ yìí. Àrẹmọ Phillip padòdà lẹni ọdún 99 Bó tilẹ jẹ pé Prince Philip ti lọ síbẹ, ọbabinrin kò le gbàgbé rẹ yóò túbọ dàbí pé wọn jọ jòkó sẹgbẹ ará wọn. Sir John yìí bákan náà ni alábojútó Duke ti Cambridge ati ti Sussex lẹyìn ti ìyá wọn kú, ó ni òun ni ìgbàgbọ pé, àwọn arákùnrin rẹ tókù yóò lo àsìkò yìí, láti fi pari gbogbo aáwọ tó wà láàrín wọn. Bí ètò ìsìnkú yóò ṣe lọ ní Ọjọ Satide, April 17 Eto isinku naa yoo waye ninu ijọ George ni Afin Windsor Ile ọba ni Ilẹ Gẹẹsi ti fi alakalẹ lede bi etò ìsìnkú ọmọọba Philip tó jẹ ọkọ Ọbabirin Elizabeth ẹlẹẹkejì yoo ṣe lọ ni Ọjọ kẹtadinlogun, Osu Kẹrin, ọdun 2021 Ẹni ọdún mọkàndílọgọrùn ní Duke ti Edinburgh, Philip to dagbere fun aye ni Ọjọ kẹsan, Osu Kẹrin, ọdun 2021. Gbogbo bí ètò òkú yóò ṣe lọ ni wọn ti sọ di mímọ pẹlú ayẹyẹ ránpẹ , yàtọ sí irú àyẹyẹ ńla tí wọn máa ń ṣe tí ọbá bá kú. Awọn ẹbi nikan yoo wa ni ibi ayẹyẹ isinku naa, nitori isinku ile ọba ni, kii ṣe ti Ilẹ Gẹẹsi. Aado mẹta15:00 BST ni isinku naa yoo bẹrẹ ti wọn yoo si ṣe afihan rẹ jakejado agbaye ni ori ẹrọ amohunmaworan. Awọn ẹbi ati ara ni isinku naa yoo safihan akikanju ọkunrin ti ọmọọbakunrin naa jẹ nigba aye rẹ. Bakan naa ni Ọbabinrin Elizabeth ti buwolu eto isinku naa. Bi eto isinku naa yoo ṣe lọ niyii; Kíni ǹkan tó kù báyìí? Ìjọba Ilẹ Gẹẹsì ti kéde pé àsíá orílẹ-èdè náà yóò wá sílẹ ni gbogbo àwọn ilé isẹ ìjọba jákèjádò láti aago mẹjọ lẹyin ọjọ keji ìsìnkú. Láti buyì fún ọmọọba Philip, àwọn ẹgbẹ òṣèlú méjì to gbajúgbajà jùlọ ni ilẹ gẹẹsí Scotland àti Wales ti dáwọ ìpolongo ìbò tí ó yẹ kó wáyé ni oṣù tó n bọ duro. Ilé aṣòfin yóò jòkó lọjọ Ajé láti ṣe ìkíní ìkẹyìn fún Duke ti Edinburgh. Ètò gbèdékè tí wọn gbé lé ará ilú láti maa péjú síbi ti ọpọ ènìyàn to ti wa nilẹ ni wọn ti ṣe àwọn àtúnṣe sí ni àwọn ọjọ tó kù fẹr kí ayẹyé ètò ìsìnkú wáyé àti ni àsìkò ayẹyẹ ìsìkú gan. Wọn ti gba àwọn ará ìlú nímọràn láti má pejú síbi ayẹyé ìsìnkú náà gẹgẹ bi àjọ tó n mójú to ètò ààbò ṣe sọ. Bákan náà ni ilé ọba ti rọ àwọn ará ìlú láti ma fi òdòdó kankan sí ilé ọba, bí kò ṣe ki wọn lọ má a fún àwọn ọmọ aláìní ni ẹbùn lórúkọ Duke ti Edinburgh. Wọn fi kun pé wọn le fi ìwé ìkíni wọn ránṣe lórí iwé ìkíni to wa lórí ayélujára Àwọn wo ni yóò péjú sí ibi ayẹyẹ ìsìnkú náà? Gẹgẹ bi ètò ti ó yé kí ó wáyé lẹyìn ikú ọmọọba Duke èyí ti àpèjẹ rẹ jẹ Forth Bridge ẹgbẹgbẹrun àwọn ènìyàn ló yé kí ó péjú sí London àti Winsdor, tí àwọn míràn pẹlú yóò wá ọọkán dúró sí kí wọn le ni ànfàni láti wo bí àwọn ológun yóò ṣe gbé òkú. Ọgọrùn àwọn ọmọ ogun pẹlú ni yoo tò sí òpópónà láti bu ọlá fún Duke. Sùgbọn láti ìgbà tí ọrọ àjàkálẹ ààrùn yìí ti bẹrẹ, àwọn tó n ṣagbátẹrù ètò náà tí n ṣiṣẹ lórí ọnà bi kò se ni sí èrò púpọ níbi ayhẹyẹ òkú náà. Ní báyìí Ọbabinrin ń rọ bi àyípada yóò ṣe bá ètò ayẹyẹ ìsìnkú pàápàá jùlọ lórí ìkìlọ ìjọba àti ètò ìjìnà síra ẹni. Ìgbàgbọ ni pé wọn yóò gbé òkú ọmọọba Philip sí ibusọ kékeré lọ sí St Georges Chapel fún ètò ìsìnkú lọjọ ìsìnkú. : Ayẹyẹ ìsìn ìrántí wáyé lónìí fún Duke ti Edinburgh ní ilé ìjọsin Canterbury Cathedral, bi ilẹ gẹẹsì ṣe wà nínú ọfọ ikú ọmọọba Philip. 